4. 7. 98 De Europæiske Fællesskabers Tidende L 190/59 KOMMISSIONENS BESLUTNING af 30. juni 1998 om særlige betingelser for import af fiskerivarer og akvakulturprodukter med oprindelse i Nigeria (meddelt under nummer K(1998) 1851) (EØS-relevant tekst) (98/420/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer ()), senest ændret ved akten vedrørende Østrigs, Finlands og Sveriges tiltrædelse, særlig artikel 11, og ud fra følgende betragtninger: Kommissionen har foretaget en inspektion i Nigeria for at undersøge betingelserne for produktion, oplagring og forsendelse af fiskerivarer til Fællesskabet; bestemmelserne i Nigerias lovgivning om sundhedsin- spektion og -kontrol af fiskerivarer kan betragtes som svarende til de bestemmelser, der er fastsat ved direktiv 91/493/EØF; i Nigeria er »Nigeria Federal Department of Fisheries (FDF) of the Federal Ministry of Agriculture and Natural Resources« i stand til effektivt at føre kontrol med, om den gældende lovgivning overholdes; med henblik på udstedelsen af sundhedscertifikater, jf. artikel 11, stk. 4, litra a), i direktiv 91/493/EØF, skal der fastlægges en model for certifikatet og mindst ét obligato- risk sprog for affattelsen heraf, og det skal på certifikatet anføres, hvilken stilling underskriveren har; der skal ifølge artikel 11, stk. 4, litra b), i direktiv 91/493/ EØF på fiskerivarernes emballage anbringes et mærke, hvori tredjelandets navn og oprindelsesvirksomhedens, -fabriksfartøjets, -kølehusets eller -fryseskibets autorisa- tion/registreringsnummer indgår; der skal ifølge artikel 11, stk. 4, litra c), i direktiv 91/493/ EØF opstilles en liste over godkendte virksomheder, fabriksfartøjer og kølehuse; der skal opstilles en liste over fryseskibe, som er registreret i henhold til Rådets direktiv 92/48/EØF (?); disse lister bør opstilles på basis af en meddelelse fra FDF til Kommissionen; FDF skal derfor () EFT L 268 af 24. 9. 1991, s. 15. () EFT L 187 af 7. 7. 1992, s. 41. sørge for, at de bestemmelser, som er fastsat i artikel 11, stk. 4, i direktiv 91/493/EØF med henblik herpå, overhol- des; FDF har officielt garanteret, at kravene i kapitel V i bilaget til direktiv 91/493/EØF og krav svarende til dem, der ved nævnte direktiv er fastsat for godkendelse eller registrering af virksomheder, fabriksfartøjer, kølehuse og fryseskibe, vil blive opfyldt; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 »Nigeria Federal Department of Fisheries (FDF) of the Federal Ministry of Agriculture and Natural Resources« er den myndighed i Nigeria, der er ansvarlig for at kontrol- lere, at fiskerivarer og akvakulturprodukter opfylder kravene i direktiv 91/493/EØF, og for at attestere dette. Artikel 2 Fiskerivarer og akvakulturprodukter med oprindelse i Nigeria skal opfylde følgende krav: 1) Hver sending skal ledsages af originalen af et sundhedscertifikat, der er nummereret, behørigt udfyldt, dateret og underskrevet, og som kun består af ét blad, jf. modellen i bilag A. 2) Varerne skal komme fra godkendte virksomheder, fabriksfartøjer, kølehuse eller registrerede fryseskibe, der er opført på listen i bilag B. 3) Medmindre der er tale om frosne fiskerivarer i løs last til konservesfremstilling, skal alle pakninger med uudslettelig skrift være forsynet med ordet »NIGERIA« og oprindelsesvirksomhedens, -fabriksfartøjets, -køle- husets eller -fryseskibets autorisation/registreringsnum- mer.